**Informasjon om tilbudet i Aktivitetsgruppa på Kontaktsenteret**

Kontaktsenteret ligger i Lømslandsvei ( ved Baneheia) og er en del av aktivitetstilbudet innen rus og psykisk helse i Kristiansand kommune.

Vi gir et tilbud på dagtid 4 dager i uka mandag, tirsdag, onsdag og fredag.

Tilbudet er et lukket tilbud, dvs. at deltakerne må søke plass i gruppa.

Tilbudet er lavterskel, men noen av plassene tildeles etter vedtak.

Det gis etter behovsvurdering tilbud om transport til/fra gruppetilbudet.

**Målgruppe**

Målgruppen er voksne fra 40 år med langvarig psykiske utfordringer, som trenger tett oppfølging, og som av ulike grunner ikke kan nyttiggjøre seg av andre kommunale aktivitetstilbud.

**Litt om tilbudet**

\*Vi har tilbud 4 dager i uka.

Mandag, tirsdag, onsdag og fredag fra 09.30-13.30. Fredag er utedag/turdag.

\*Det gis tilbud om INNTIL 2 dager pr.uke for hver deltaker.

\*Alle deltakere som har behov får tilbud om transport. De blir da hentet hjemme til gruppetilbud og kjørt hjem.

\*Vi spiser frokost og en enkel lunsj sammen.

\*Aktiviteter vi tilbyr:

-Finverksted ( lage ting-kort,håndarbeid etc)

- lesegruppe

-enkel trimgruppe

-spiller ulike spill, bingo bla..

-leser aviser, samtaler rundt dette.

-musikk/ lyttegruppe

- quiz og konkurranser.

-matgruppe.

-små praktiske gjøremål ute/ inne

-turer i nærområde-gåtur, kjøretur, museumsbesøk osv.

-markering av høytider.

-eget sommerprogram med turer/ utflukter.

Vi vektlegger god tid til felleskapet rundt måltidene og ønsker å legge til rette for et miljø hvor deltakerne opplever at de blir sett og bekreftet. Om noen har behov for en samtale, gir vi anledning til det.

Vi synes det er viktig med kontakt og kommunikasjon med andre som er i deltakernes miljø. Vi tilbyr å stille i ansvarsgruppemøte og kan bistå ved legebesøk/ evt. behov for innleggelse.

Personalet dokumenterer i profil ved behov og utveksler relevant informasjon med samarbeidspartnere. Alle deltakere i gruppa skriver under på en avtale når de begynner i gruppa, om de gir personalet tillatelse til dette.

**Egenandel**

Deltakerne betaler en egenandel for mat og transport.

Denne kommer på regning annenhver måned, eller etter avtale.

**Målet med tilbudet**

Mennesker med psykiske utfordringer ser vi sliter med å få til dette med sosial kontakt, og å finne trygge meningsfulle holdepunkter og aktiviteter utenfor hjemmet. Det er viktig å forbygge isolasjon og ensomhet ved å komme ut og treffe andre mennesker. Det handler mye om å bli sett og bekreftet av andre, og delta i ulike aktiviteter som gir mestring og mening. Vi tror gruppas sammensetning, størrelse, en fast og stabil personal gruppe og forutsigbare rammer rundt tilbudet legger til rette for dette. Vi arbeider ut fra et recovery perspektiv.

**Kriterier for innsøking til aktivitetsgruppa**

\*Se målgruppe

\* Den som søkes inn kan henvises via kontaktpersoner i hjelpeapparatet, som f.eks fastlege, hjemmesykepleie, bofelleskap, koordinator.

\* Søker må være bosatt i Kristiansand Kommune.

\*Søker må være i målgruppa.

\*Søker kan ikke ha utfordringer knyttet til utagerende atferd.

**\*Søknaden sendes til:**

Kristiansand Kommune

Livsmestring

Energiverket- mrk med Aktivitetsgruppa på Kontaktsenteret.

Postboks 4

4685 Nodeland

Søknaden må inneholde info om søker og grunnen til søknaden.

Det er ikke et skjema som fylles ut- bare en skriftlig henvisning.

Ta gjerne kontakt på telefon eller mail i forkant.

**Kontaktinformasjon:**

 Sykepleier/Miljøterapeut Aina Helen Karstensen

Aina.Helen.Karstensen@kristiansand.kommune.no

Tlf 95106245/38103310/41579360

Vernepleier/Miljøterapeut Silje .S. Aadnevig.

Silje.S.Aadnevig@kristiansand.kommune.no

Tlf 95106245/38103310/41579360